open-index/open-wikipedia-markdown huggingface dataset:
Südwest Presse

***Südwest Presse*** (skrives SÜDWEST PRESSE) er en avis med hovedredaksjon i Ulm, i den tyske delstaten Baden-Württemberg. 

Avisen ble grunnlagt i 1945 som Schwäbische Donau Zeitung. Avisens historiske forløper var Ulmer Tagblatt, grunnlagt i 1859. Denne avisen ble i 1934 innlemmet i nasjonalsosialistenes ensretting (Gleichschaltung) av alle samfunnsinstitusjoner. 

Opplaget til SÜDWEST PRESSE var i 2018 259 822 eksemplarer, en nedgang på 25,3 prosent siden 1998. Avisen eies av Neue Pressegesellschaft, som i tillegg eier blant annet Märkische Oderzeitung i Brandenburg. Samlet har selskapets ulike utgivelser daglig tilsammen 1,2 millioner lesere.
## Referanser
Sumatriptan

**Sumatriptan** er et legemiddel (virkestoff) i gruppen triptaner. Det brukes til å bekjempe smerte under spesielt kraftige anfall av noen typer hodepine, som migrene og klasehodepine.

Sumatriptan er et syntetisk legemiddel som hører til gruppen triptaner. Strukturelt er den en analog av psilocybin, og den inneholder en gruppe N-methyl sulfonamidomethyl i posisjon C–5 på indolringen. Det finnes en rekke produsenter på markedet, som for eksempel **Imigran**, **Imitrex**, **Sumatriptan**, **Sumatran**, **Sumatriptanum**, og **Sumax**.

Sumatriptan er først og fremst effektiv mot migrene og klasehodepine. For mange vil virkestoffet relativt raskt kuppere et anfall, mens den for andre vil lette og/eller forkorte anfall. Mest effektivt er preparatet som subkutan injeksjon tidlig i smertefasen (spesielt ved klasehodepine), men også spray virker raskt, mens stikkpiller og vanlige tabletter tar noe lenger tid før det virker. Stikkpiller og tabletter anbefales ikke mot klasehodepine, siden effekten ikke opptrer hurtig nok. Sumatriptan har en halveringstid på rundt 2 timer. Subkutan sumatriptan har noe kortere halveringstid (102–115 minutter) enn spray (2 timer) og tabletter (2,5 timer). ''T''<sub>max</sub> varierer fra cirka 12 minutter for subkutan injeksjon til 2 timer for spray og 2,5 timer for tabletter.

## Kontraindikasjon
Sumatriptan er kontraindisert i 24 timer etter bruk av ergotaminer, og ergotaminer skal ikke brukes før etter minst 6 timer når sumatriptan har blitt brukt. Kombinasjon kan nemlig være sterkt vasospastisk.

## Referanser




## Eksterne lenker
*
Tanza

**Tanza** (tidligere *Sta. Cruz de Malabon*) er en kommune i den filippinske provins Cavite.

Det var i Tanza at Emilio Aguinaldo avla sin embedsed som første president for den filippinske revolusjonsregjering. Tanza er også hjemby til Felipe G. Calderon, den første filippinske forfatnings «far».

## Befolkningsutvikling ifølge folketellingene

## Barangayer
Tanza er politisk inndelt i 41 barangayer per 30. september 2019.

## Kjente personer
* Felipe G. Calderon – Nasjonalhelt, Den filippinske forfatnings far
* Justiniano S. Montano – Senator; kongressmedlem
* Justo Torres – Dommer ved den filippinske Supreme Court
* Antero Soriano – Senator, guvernør
* Florentino Joya – Kongressmedlem
* Francisco Arca – Kongressmedlem
* Delfin Montano – Guvernør
* Lino Bocalan – Guvernør

## Referanser




## Eksterne lenker
*
Den røde bokstav

***Den røde bokstav***, (engelsk *The Scarlet Letter*) er en roman av den amerikanske forfatteren Nathaniel Hawthorne. Det er en skildring fra det puritanske New England på 1600-tallet hvor en kvinne må gjennomgå straff for utenomekteskapelig samkvem med en annen mann.

## Filmatisering
Boken ble filmatisert av MGM i 1926 av Victor Sjöström med Lillian Gish i hovedrollen som Hester Prynne.

I 1995 ble den innspilt på nytt, med Demi Moore og Gary Oldman i hovedrollene.

## Handling
I Boston, Massachusetts, samles en stor folkemengde for å være vitne til straffen til Hester Prynne, en ung kvinne som har født en baby med ukjent far. Dommen hennes krevde at hun måtte stå i gapestokk i tre timer, og utsatt for offentlig ydmykelse. Når de krever at Hester skal navngi hvem som er den biologiske faren til barnet hennes, nekter hun. Når Hester ser ut over folkemengden, legger hun merke til en liten, misdannet mann og kjenner ham igjen som sin ektemann, som tidligere ble antatt å være tapt på sjøen. Når mannen ser Hesters skam, spør han en person i mengden om Hester, og han blir fortalt historien om konas utroskap. Han utbryter sint at barnets far, partneren i denne utroskapen, også skal straffes og sverger å finne mannen. Han velger seg et nytt alias, Roger Chillingworth.

Pastor John Wilson og Arthur Dimmesdale ved Hesters kirke stiller spørsmål til henne, men hun nekter å navngi kjæresten sin. Etter at hun kommer tilbake til fengsel, bringer fangevokteren inn Roger Chillingworth, som nå har funnet seg arbeid som doktor, for å berolige Hester og barnet hennes. Han krever å vite hvem kjæresten hennes var. Men Hester nekter å røpe dette. Han sier at han uansett kommer til finne ut av det, og tvinger henne til å skjule at han er ektemannen hennes. Etter at hun ble løslatt fra fengsel, bosetter Hester seg i en hytte i utkanten av byen og tjener et lite levebrød med håndarbeid. Hun lever et stille, dystert liv sammen med sin datter Pearl, og utfører veldedighet for fattige.

I oppveksten har ikke Pearl noen andre lekekamerater eller nære venner, bortsett fra moren sin. Når Pearl blir eldre begynner hennes oppførsel å starte rykter, og ikke overraskende foreslår enkelte kirke-medlemmer at Pearl burde fjernes fra Hester. Hester får med seg ryktene om at hun risikerer å miste Pearl, og hun snakker med guvernør Bellingham - sammen med statsrådene Wilson og Dimmesdale. Hester appellerer til Dimmesdale i desperasjon, og ministeren overtaler guvernøren til å foreløpig la Pearl forbli i Hesters omsorg. Samtidig begynner Chillingworth å mistenke at Dimmesdale kan være Pearl's biologiske far.

## Referanser
Centro di produzione Rai di Napoli

**Rais produksjonssenter i Napoli** er ett av fire regionale tv- og radioproduksjonshus tilhørende den italienske allmennkringkasteren Rai. Senteret ligger i Napoli i Sør-Italia, mens de øvrige tre produksjonshusene ligger i Roma, Milano og Torino. Byggingen startet på slutten av 1950-årene, og huset ble åpnet 7. mars 1963 av statsminister Amintore Fanfani. Senteret ligger like ved San Paolo stadion.

## Om senteret
Senteret ligger på Via Guglielmo Marconi, i Fuorigrotta-distriktet i Napoli. Senteret har seks tv-studioer på til sammen 1227 kvadratmeter og med plass til 370 publikummere. Studioene brukes til å produsere tv-programmer, debatter, dramaserier og såpeoperaer som deretter sendes på kringkasteren Rais kanaler.

Husets største anlegg er Auditorium Rai di Napoli, en konsertsal med rundt 1000 sitteplasser. Salen har en grunnflate på 800 kvadratmeter, og på scenen er det et stort pipeorgel. Rai har produsert og spilt inn en rekke radio- og tv-konserter i salen, blant annet ble Eurovision Song Contest 1965 arrangert der.

Senteret huser også de historiske arkivene til Canzone Napoletana, den tradisjonsrike musikkformen som fremføres på det lokale språket napolitansk. Arkivet inneholder over  klassiske napolitanske sanger.

## Referanser
Litiumsulfat

**Litiumsulfat** (Li_2SO_4) er et salt som er sammensatt av litium og sulfat ion.
Det har formelmassen 109,9 u.

Litiumsulfat er et hvitt, fast stoff som er løselig i vann.
Björn Höcke

**Björn Höcke** (født 1. april 1972 i Lünen) er en tysk gymnasielærer (Master of arts) og politiker (AfD). Han ble i 2014 innvalgt i Thüringens landdag, og fra samme tidspunkt leder av partiets fraksjon i landdagen. Han er av det tyske Verfassungsschutz erklært som høyreekstrem. Höcke deltok i 2015 ved etableringen av Der Flügel, en intern partiorganisasjon i AfD.

## Liv og virke

### Politiske uttalelser
Björn Höcke har vakt oppsikt med flere uttalelser i etniske spørsmål. Han uttalte i 2015 blant annet at for ham var AfD den siste «evolusjonære sjansen» for det folket han tilhørte (*letzte evolutionäre Chance für dieses Volk*). Dette folkets substans ble ifølge Höcke ødelagt på alle områder. AfDs daværende leder Frauke Petry innklaget Höcke til partiledelsen, som imidlertid ikke ga henne medhold. Höcke har videre uttalt at afrikanerne i teorien om r/K-seleksjon følger en såkalt «r-strategi», i likhet med det rotter gjør. Europeere fulgte ifølge Höcke en «K-strategi», som er karakteristisk for hvaler. Uttalelsene ble bedømt som rasistiske.

NRK (Gro Holm) har vurdert Höcke som høyreradikal, i motsetning til hans parti som hun i samme artikkel karakteriserte som høyrepopulistisk.

Höcke har på sin hjemmeside gitt uttrykk for at demokratiet og rettsstaten i Tyskland og Europa er truet. Höcke mente at det han konstaterte som en «demografisk katastrofe» (demographische Katastrophe) også innebar en eksistensiell trussel for Tyskland og Europa.

### Privat
Björn Höcke er gift og har fire barn.

## Referanser
Jerzy Hoffman

**Jerzy Julian Hoffman** (født 15. februar 1932 i Kraków, Polen) er en polsk filmregissør og manusforfatter.

Han filmatiserte *Trilogi*, nobelprisvinner Henryk Sienkiewicz' tre mest kjente bøker (*Ogniem i mieczem*, *Potop*, *Pan Wołodyjowski*). Hans film *Ogniem i mieczem* (1999) ble Oscar-nominert i kategorien beste fremmedspråklige film. 

Jerzy Hoffman har fått sin egen stjerne på Aleja Gwiazd i Łódź i Polen.

## Filmografi (utvalg)
* 1965: *Trzy kroki po ziemi*
* 1969: *Pan Wołodyjowski*
* 1974: *Potop*
* 1976: *Trędowata*
* 1999: *Ogniem i mieczem*
* 2003: *Stara baśń. Kiedy słońce było bogiem*
* 2011: *1920 Bitwa Warszawska*

## Referanser


## Eksterne lenker
*
Liste over statsledere i 486 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
5. etappe av Vuelta a España 2018

**5. etappe av [[Vuelta a España 2018]]** gikk fra Granada til Roquetas de Mar 29. august 2018. 

Simon Clarke vant etappen og Rudy Molard overtok sammenlagtledelsen.

## Etapperesultater

## Sammenlagt

## Referanser


## Eksterne lenker
* 
*
Sveinung O. Flaaten (1898–1962)

**Sveinung Olavsen Flaaten** (født 25. januar 1898 i Lisleherad, død 11. juni 1962 i Oslo) var en norsk gårdbruker, skogeier og politiker (H). Han var stortingsrepresentant for Telemark fra 1961 til sin død i 1962.

Han vokste opp på slektsgården Flåten i Lisleherad som sønn av gårdbruker Olav Sveinungsen Flaathen og hustru Ingebjørg Rekaa. Han tok artium i 1918 og lærerprøven i 1923, og underviste ved Notodden kommunale høyere allmennskole før han overtok slektsgården med store skogeiendommer i 1929. Ved siden av gården drev han et lite sagbruk.

Flaaten påtok seg en mengde verv i skogbrukets organisasjoner og bedrifter, så som formann i Lisleherad skogeierlag, medlem av direksjonen i Skiensvassdragets fellesfløtningsforening som representant for Tinnelva i 30 år, styreformann i Telemark tømmersalgslag, styremedlem i Norges Skogeierforbund og styremedlem i Østlandets skurlastmåling. Han ble benyttet som skjønns- og takstmann ved flere erstatningsskjønn for vassdragsreguleringer og kraftoverføringer.

Flaaten var medlem av Heddal herredsstyre i flere år før og etter okkupasjonen, valgt på borgerlige felleslister, og fra 1959 valgt på Høyres liste. Han var ordfører i Heddal 1960–1961. I 1961 ble han innvalgt på Stortinget fra Telemark og tok sete i Stortingets finans- og tollkomité. Han var sykepermittert fra 21. april 1962 og døde på Rikshospitalet den 11. juni. I sin minnetale beskrev stortingspresident Nils Langhelle ham som «en elskverdig og stillfarende medarbeider». Han ble begravet fra Lisleherad kirke.

Han giftet seg i 1921 med Nanny Bech, som han fikk tre barn med. Eldstesønnen Olav var forstkandidat og overtok gården i 1962, og dennes sønn Sveinung O. Flaaten ble sorenskriver og ordfører på Notodden.

## Referanser


## Eksterne lenker
*
7. etappe av Vuelta a España 2018

**7. etappe av [[Vuelta a España 2018]]** gikk fra Puerto Lumbreras til Pozo Alcón 31. august 2018. 

Tony Gallopin vant etappen.

## Etapperesultater

## Sammenlagt

## Referanser


## Eksterne lenker
* 
*
Akkomodasjonsrefleks

**Akkomodasjonsrefleksen** er øynenes evne til å tilpasse seg slik at man kan se det man ser på klart, altså øyets fokuseringsevne. Denne tilpasningen skjer ved at ciliarmuskelen/ringmuskelen endrer linsens form. Derved brytes lyset annerledes, og denne prosessen blir kalt akkomodasjon. Ettersom dette skjer automatisk, blir det kalt akkomodasjonsrefleksen.
6. etappe av Vuelta a España 2018

**6. etappe av [[Vuelta a España 2018]]** gikk fra Huércal-Overa til San Javier 30. august 2018. 

Nacer Bouhanni vant etappen.

## Etapperesultater

## Sammenlagt

## Referanser


## Eksterne lenker
* 
*
9. etappe av Vuelta a España 2018

**9. etappe av [[Vuelta a España 2018]]** gikk fra Talavera de la Reina til La Covatilla 2. september 2018. 

Ben King tok sin andre etappeseier, og Simon Yates overtok sammenlagtledelsen.

## Etapperesultater

## Sammenlagt

## Referanser


## Eksterne lenker
* 
*
Favignana

**Favignana** er en italiensk øy i øygruppen De egadiske øyer. Den ligger vest for Sicilia. Øya er med et areal på 19 km² den største av øyene i øygruppen. Der er kun én by på øya. Den ligger midt på øyas nordkyst hvor en bukt danner en naturlig havn. Øya utgjør sammen med de to mindre øyer, Levanzo og Marettimo kommunen Favignana med om lag 4100 innbyggere, hvorav om lag 3200 bor på øya Favignana. Det høyeste punkt på øya er Monte Santa Caterina, 314 moh. Der er ferjesamband til Trapani på Sicilia og til de to andre øyene i øygruppen.

Favignana nevnes første gang omkring år 400 f.Kr. som et fønikisk bosted. I 1081 kom normannerne til øya, hvor de blant annet oppførte den fortsatt eksisterende borg på øyas høyeste punkt, Monte S. Caterina. Siden middelalderen har et vesentlig næringsliv på øya vært fangst av tunfisk. Imidlertid er den gått sterkt tilbake på grunn av overfiskeri og konkurranse fra tunfiskfangsten på de store hav. Man kan imidlertid ved kysten umiddelbar vest for byen fremdeles se en av de gamle tunfiskfangerstasjoner som er en av de få i Italia som fortsatt er aktiv.

Favignana er også kjent for sin utnyttelse av den tuff som øya består av. Den har vært utnyttet helt siden romertiden og mange steder på øya sees disse utgravninger stadig. Langs kysten sees enn videre mange klippegrotter. Der har tidligere vært skog på øya, men skogen er i dag borte, og vegetasjonen er typisk maki.

## Eksterne lenker
*
Varen (øy)

**Varen** er ei lita øy i Topdalsfjorden i Kristiansand kommune.  Øya er landfast med Vige i vest med flere bruer og de større Varoddbruene som fører E18 over fjorden øst for Varen. Nord på Varen finnes både hytter og boliger. Deler av den kommunale båthavna i Narviga befinner seg på Varen.  

## Varodden
Varodden er odden lengst øst.  Sør for E-18 ligger et tidligere fergeleie. Nord for E18 ligger tidligere Varodden minestasjon.  Minestasjonen ble opprettet fordi Topdalsfjorden ga god dekning for den norske flåten. Med utgangspunkt i minestasjonen på Varodden skulle innløpet til fjorden stenges ved behov.  En teglsteinsbygning ble solgt til private, med bevaringsklausul.

## Referanser
Liste over statsledere i 579 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Kvinnekollektivet Arken

**Kvinnekollektivet Arken** er en privat norsk stiftelse grunnlagt i 1987, som tilbyr et bo- og behandlingstilbud til voksne, rusmiddelavhengige kvinner. Målgruppen er kvinner med langvarig skadelig bruk av rusmidler hvor konsekvensene har blitt alvorlige (sosialt, fysisk, psykisk, etisk/moralsk). Kvinnene har ofte tilleggsproblemer knyttet til seksuelle overgrep, vold og relasjonsskader.

Arken sin hovedmetode er gruppeterapi og behandlingslengden er 6–9 måneder. Programmet bygger på Anonyme Alkoholikeres (AAs) 12-trinnsprogram og inneholder daglig gruppeterapi, forelesninger, individuelle oppgaver, behandlingsplaner og individualsamtaler, samt ukentlig billedterapi og fysioterapi/trening. 

Arken har valgt å være en institusjon kun for kvinner. Institusjonens egen erfaring er at kjønnsspesifikk behandling gir de rammene målgruppen trenger for å gjennomføre behandlingen. Tidligere klienter har beskrevet kvinnekollektivet som et «fristed».

## Referanser


## Eksterne lenker
*
Mahāvastu

**Mahāvastu** (sanskrit for «stor hendelse» eller «stor historie») er en tekst fra skolen Lokottaravāda blant de tidlige buddhistiske skolene.  Den beskriver seg selv som å være et historisk forord til den buddhistiske klosterdisiplin (*[[vinaya]]*).  Over halve teksten er satt sammen av Jātaka- og Avadāna fortellinger, nedtegnelser om tidligere liv til Buddha og andre bodhisattvaer.

## Referanser
Johann Wonnecke von Kaub

**Johann Wonnecke von Kaub** (født ca 1430 i Kaub am Rhein i Tyskland, død 1503/04 i Frankfurt am Main), også kalt *Johann[es] Dronnecke* eller *Johannes de Cuba* (selv kalte han seg «Johan von Cube») var en tysk lege og botaniker.

## Liv og virke
Wonnecke virket mot slutten av 1400-tallet i Augsburg, og ca. 1484 i Frankfurt am Main.

Fra vintersemesteret 1448 var han immatrikulert i Köln, og fra 1451 i Erfurt. I Erfurt ble han i 1453 *Baccalaureus artium*, og deretter promovert til magister i medisin.

I 1480 fikk han i oppdrag fra Bernhard von Breidenbach å forfatte en urtebok, som først (1484) utkom under tittelen *Herbarius*, og senere på høytysk språk som *[[Gart der Gesundheit|Ortus sanitatis, auf teutsch ein gart der gesuntheit]] etc.* i Mainz i 1485, senere på nedertysk som «Der Ghenocklicke Gharde der Suntheit» (eller *Gaerde der suntheit. Hortus sanitatis*) i 1492 i Lübeck og sogar, oversatt av den lybeckske lege Nicolaus Bulow under Moskvas storfyrst Vassilij III (1505–1533) til russisk.

En fransk versjon kom i 1500 som *Jardin de santé : herbes, arbres et choses qui de iceuly coqueurent et conviennet a lusage de medecine*.

Senere fulgte flere opplag og utgaver. De senere medtok meddelelser gitt av Wonnecke fra en deltaker på den breidenbachske ekspedisjon i Orienten årene 1483 til 1484.

Det innflytelsesrike skriftet er en sjeldenhet fra den tid det ble til i, og dermed av stor medisin- og botanikkgistorisk betydning.

## Verk
* *Dit is de genochlike Garde der suntheyt. to latine Ortulus sanitatis edder Herbarius gen[oe]met dar me ynne vindet alle arth nature vñ eghenschop d ́krudere vnde der eddelen stene. Dorch welkerer krafft vñ d[oe]get de krancke gesunt vñ de ghesunde minsche vor krãkheyt bewart werdẽ mach. Jtẽ wo mẽ des minschẽ water beseen vñ recht richtẽ schal. Jtẽ yn dem̃ ende desses bokes vindestu eyn register dat dy behendichliken na wiset wor eyn yewelk krut saet sap vnde eddel steen gud edder scheddelick to ys.* Lübeck 1520

## Se også
* Gart der Gesundheit
* Hortus sanitatis

## Litteratur
* 
* 
* Gundolf Keil: *Gart der Gesundheit.* I: Verfasserlexikon, 2. Auflage. Band 2, Sp. 1072–1092.
* Gundolf Keil: *Johann Wonnecke (Dronnecke) von Kaub (J. de Cuba) (Wonnecke, Johann, von Caub).* I: Werner E. Gerabek, Bernhard D. Haage, Gundolf Keil, Wolfgang Wegner (utg.): *Enzyklopädie Medizingeschichte.* De Gruyter, Berlin/New York 2005, ISBN 3-11-015714-4, S. 700 f.

## Referanser


## Eksterne lenker
* 
* Seite aus dem Ortus sanitatis
Ra-litaniet

**Ra-litaniet** (eller mer fullstendig *Bønnebok til Ra i vest, bønn til unionen i vest*) er en viktig gammelegyptisk gravtekst i det nye rike i Egypt. Som mange gravtekster er den skrevet på innsiden av gravkammeret med referanser til den avdøde. Til forskjell fra andre gravtekster, var den reservert kun for faraoer eller meget favoriserte adelige.

Teksten er delt i to deler der den første delen påkaller solen, Ra, i 75 forskjellige former. Den andre delen er en rekke bønner der faraoene antar natur- og guddommelige former, men for det meste solguden. Teksten ble utviklet under det 18. dynasti og lovpriser også farao for hans forening med solguden, og med andre guddommer. Teksten ble brukt ved inngangen til de fleste gravene fra Seti I tid, selv om den var første kjent fra gravkammeret til Thutmose III og graven til hans vesir Amunuser.

## Referanser


## Litteratur
* Hornung, Erik (1999): *The Ancient Egyptian Books of the Afterlife*, overs. David Lorton. Cornell University Press.

## Eksterne lenker
* «Litany of Re», *Crystalinks.com*
Alette Schreiner

**Alette Schreiner** (1873–1951) var en norsk medisiner som drev forskning innen feltene cytologi og fysisk antropologi. Hun skrev artikler, lærebøker og populærvitenskapelige bøker om biologiske emner og ulike samfunnsspørsmål.

Schreiner avla medisinsk embetseksamen i 1899, med turnustjeneste ved Rikshospitalet året etter. Hun hadde aldri noen akademisk stilling, men drev forskning i nært samarbeid med ektemannen Kristian Emil Schreiner, som var professor i anatomi ved UiO fra 1908 til 1945. På 1920 og 30-tallet arbeidet ekteparet Schreiner særlig med fysisk antropologi. Alette Schreiner utga flere omfattende arbeider på tysk om den norske befolkningen og dens rasesammensetning.

Schreiner var initiativtakeren til opprettelsen av Blindern Studenterhjem som sto ferdig i 1926. I 1950 ble hun, «for fortjeneste av Blinderen Studenthjem og av vitenskapelig forskning», utnevnt til Ridder av 1. klasse av St. Olavs orden.

## Referanser


## Eksterne lenker
*
Novhorod-Siverskyj

**Novhorod-Siverskyj** (ukrainsk: *Новгород-Сіверський*; russisk: *Новгород-Северский*, *Novgorod-Severskij*) er en by i Tsjernihiv oblast i Ukraina. Folkemengden var på 13&nbsp;911 innbyggere i begynnelsen av 2012 og hadde . Byen ligger ved elven  Desna, omkring 200 kilometer fra hovedstaden Kiev og 45 km sør for den russiske grense.

## Referanser


## Eksterne lenker
*
Næstved kommune (1970–2006)

**Næstved kommune** var en kommune i Storstrøms amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i den nye storkommunen Næstved kommune i Region Sjælland sammen med  Fuglebjerg kommune, Fladså kommune, Holmegaard kommune, og Suså kommune.

## Borgermestre
* Henning Jensen (S) 1988-2006
* Svend Hansen (S) 1970-1988

## Fotnoter

## Referanser
Arken

**Arken** kan vise til:

* Arken (kjøpesenter) – tidligere kjøpesenter i Åsane utenfor Bergen
* Arken kulturhus – kulturhus i Lillesand
* Arken Museum for Moderne Kunst – dansk kunstmuseum for moderne kunst
* Kvinnekollektivet Arken – norsk rusbehandlingsstiftelse
* Noahs ark – bibelsk farkost
Freie Presse

**Freie Presse** er tysk dagsavis stiftet 1963, med hovedkvarter i Chemnitz i den tyske delstaten Sachsen. Avisen hadde i 2018 et opplag på ca. 221 000 solgte eksemplarer, som var en nedgang på 49 % siden 1998. Sachsen var en del av det tidligere DDR. I 1991, som var et år etter Murens fall, hadde avisen et opplag på ca. 603 000 eksemplarer. Avisen eies per 2018 av Medien Union.

Avisen ble etablert i 1963 ved en sammenslåing av aviser i Chemnitz og Zwickau.

## Referanser
Filosofi, politikk og økonomi

**Filosofi, politikk og økonomi** (FPØ) er et tverrfaglig universitetsstudium på bachelornivå som omfatter fag innenfor disiplinene filosofi, politikk og økonomi. Studiet er ment å gi en helhetlig innføring i hvordan et godt samfunn skal organiseres. 

FPØ-graden ble etablert i Storbritannia i 1920. Særlig kjent er PPE-studiet (*Philosophy, politics and economics*) ved University of Oxford. I Norge tilbys studiet ved Universitetet i Oslo og Universitetet i Innlandet.

## Historie
Den første utdanningsinstitusjonen som tilbød lavere gradsutdanninger innen dette studiet var University of Oxford på 1920-tallet. Studiet var da tenkt som et moderne alternativ til «klassiske studier» ("*Literae Humaniores",* studiet av oldtidens sivilisasjoner samt latin, gammelgresk og filosofi*),* som gjerne var studert av de som skulle inn i Britisk statsforvaltning. Studiet ble raskt populært, og har i dag utdannet svært mange kjente personer innenfor britisk offentlighet. Deriblant er flere av Storbritannias tidligere statsministere (eksempelvis David Cameron) og forfatteren Christopher Hitchens.

I ettertiden har studiet blitt etablert ved flere andre britiske universiteter. King's College London var først ute i 1980. Deretter har blant annet University of Warwick, University of Manchester og London School of Economics fulgt etter. Utenfor Storbritannia tilbys studiet ved blant annet Lunds Universitet, Vrije Universiteit Amsterdam og Universitetet i Venezia, samt flere andre institusjoner verden over.

UiT Norges arktiske universitet etablerte, som første universitet i Norge, et eget bachelorstudium i politikk, økonomi og filosofi i 2008. Det ble vedtatt nedlagt av universitetsstyret i november 2016. I 2020 opprettet Universitetet i Oslo et eget bachelorstudium i FPØ. Studiet fikk svært mange søkere per studieplass, og ble umiddelbart blant de samfunnsfaglige studiene i Norge med høyest inngangskrav. Universitetet i Innlandet har tilbudt bachelor i FPØ fra og med høsten 2024. Universitetet i Bergen varslet også i 2020 at de er i gang med å etablere et bachelorstudium i FPØ. 

## Referanser
Vulpix og Ninetales

**Vulpix** (ロコン Rokon) og **Ninetales** (キュウコン Kyukon) er to fiktive arter fra mediafranchisen Pokémon som er forbundet gjennom evolusjon. Vulpix utvikler seg til Ninetales når den blir utsatt for en Fire Stone (flammestein). Vulpix er av typen flamme.

I Alola-regionen har Vulpix en regional form som er av typen is. Den utvikler seg til Alolan Ninetales når den blir utsatt for en Ice Stone (isstein).

Ninetales har en regional form som er av typene Ice og Fairy.

## Referanser
Harald Nybølet

**Harald Engeset Nybølet** (født 1960) er avdelingsdirektør i Direktoratet for høyere utdanning og kompetanse. Han var før dette direktør for Direktoratet for internasjonalisering og kvalitetsutvikling i høyere utdanning.

Nybølet er utdannet statsviter. Han har jobbet ved den norske EU-delegasjonen og EFTA-sekretariatet i Brussel, samt i OECD i Paris og Nordisk ministerråd. Fra årsskiftet 2015/2016 var han leder for Senter for internasjonalisering av utdanning (SIU). 

## Referanser
Mathias Greve Ræder

**Mathias Greve Ræder** (1891–1982) var en norsk kjemiker og professor.

## Familie
Han var sønn av  Anton Henrik Ræder (1855–1941) og Ågot Greve (1861–1919). Faren var rektor på Oslo katedralskole og av Ræder (slekt), mens moren var av Greve (slekt).  Mathias giftet seg i 1921 med Unni Brun Gjerlow (1898–1990) av slekten Gjerløw.
## Utdanning og virke
Efter examen artium ved  Aars og Voss' skole i 1910 ble det litt etterutdanning der han forsøkte seg innen jusfaget, før han studerte kjemi ved det nystartede NTH i Trondheim, ferdig i 1917 med karakter M (1.6).

Han forblev i Trondheim der han fikk jobb hos Norsk Alkali A/S i Ilsvika 1917–18 som forsøksingeniør. Han jobbet 1918–20 hos Norsk Hydro på Skøyen i Oslo og på Notodden, fortsatt i forsøksfaget.

Fra 1920 var han dosent i uorganisk kjemi ved samme NTH.  Fra 1926 måtte han bestyre de oppgaver som professor Erling Schreiner (1884–1929) innehadde.

Han  oppnådde en dr.techn. i 1930 på avhandlingen «Molekylar tilstand og gjensidige reaksjoner hos halogenforbindelser innen det periodiske systems 4de og 5te gruppe». 

Samme året (1930) overtok han som professor i uorganisk kjemi ved NTH efter avdøde Schreiner.

I 1948 ble han innvalgt i Det Norske Videnskaps-Akademi.

Han var viserektor for NTH 1951–52.
## Referanser
Ilha da Queimada Grande

**Ilha da Queimada Grande** (kallenavn: * Ilha das cobras*) i Brasil er en kystnær og ubebodd øy i Atlanterhavet. Øya har et areal på 0,43 km², høyeste punkt er på 200 meter og den ligger nærmere 35 kilometer sørøst for havnebyen Santos.

Verden over er Queimada grande og kjent som Slangeøya, på grunn av sin tette konsentrasjon av slanger, særlig de giftige lanseslangene. 

Både denne øya og den mindre øya Qeuimada pequenha, har siden 1985 vært landskapsvernområde. Skjøtselen av dette skjer i regi av den brasilianske marinen. 

## Historie
Man har ikke funnet spor etter indianerbosetting på øya. Det portugisiske ordet *queimada* i navnet, betegner brann eller brannfare. Etter at Brasil var blitt kolonisert av Portugal fant det i historisk sted, usikkert når, svedjebrenning her og et forsøk på å anlegge en bananplantasje. Men dette slo feil. 

Nord på øya driver den brasilianske marine en helikopterplass og et automatisert fyr. 

## Slangeproblematikken
Adgangen til øya er strengt regulert, her er ikke fri tilgang og det må i lang tid i forvegen søkes om å få komme dit.

Ilha da Queimada Grande er den eneste habitat for den kritisk utryddingstruede giftigslangen *[[Bothrops insularis]]* (engelsk navn: *Golden lancehead [[gruveslanger|pit viper]]*), som lever av to arter fugler som holder til på øya; en art hussmetter og en art søramerikansk spurvefugler (*[[Elaenia chilensis]]*) som ligner noe en europeisk fluesnapper. Pattedyr finnes ikke på øya.  

Slangene ble isolert på øya da stigende havnivå ca 13.000-15.000 år f.Kr. avskar dem fra fastlandet. Det påfølgende seleksjonstrykk gjorde at slangene tilpasset seg sine omgivelser, økte raskt i antall og gjorde øya til et farlig sted å ferdes.

Tidlige overslag kom til at det kunne dreie seg om rundt 430.000 slanger, men nyere beregninger er langt mer beskjedne. Slangene er nesten bare inne i de skogsbevokste deler av øya, som tilsvarer fastlandets *[[mata atlântica]]*. Den første systematiske studien av populasjonen kom til et estimat mellom 2.000 og 4.000, og det ble advart om at antallet kunne være så lavt at det over tid er blitt en fare for arvestoffet på grunn av den innavl slike tall og den store tetthet innebærer. 

Øya er også tilhold for en mindre populasjon av *[[Dipsas albifrons]]*; den er ikke giftig.

## Referanser


## Litteratur
* Martin Zinggl: *Die Schlangeninsel*. I: Terra Mater, 05/14
* Amaral, 1921 : *Contribuição para conhecimento dos ofídios do Brasil - A. Parte II. Biologia da nova espécie, Lachesis insularis*. Anexos das Memórias do Instituto de Butantan, vol.1, s. 39-44.

## Eksterne lenker
*
Donald G. Byrne

**Donald Glenn Byrne** (født 1948 i Broken Hill, Australia) er en australsk klinisk psykolog. Han er professor ved Australian National University, der han forsker på hvordan sosiale forhold påvirker vår mentale helse.

Han er utdannet ved University of Adelaide, der han fikk graden BA i 1971 og fullførte sin ph.d. i 1975.

I Norge har han siden 1993 vært faglig rådgiver for forskere innen idretts- og helsevitenskap ved NTNU, og i 2012 ble han utnevnt til æresdoktor (doctor honoris causa) ved dette universitetet.

## Referanser


## Eksterne lenker

* Oversikt over professor Byrnes sentrale publikasjoner, fra ANU  Besøkt 4. september 2018
582 f.Kr.

## Begivenheter
*

## Fødsler
*ca. 582 f.Kr. – Anakreon, gresk lyrisk poet, kjent for sine drikkesanger og hymner (død ca. 485 f.Kr.)

## Referanser
Hertuginden av Langeais

***Hertuginden av Langeais*** (originaltittel: *The Eternal Flame*) er en amerikansk stumfilm-drama fra 1922 regissert av Frank Lloyd med Norma Talmadge, Adolphe Menjou og Wedgwood Nowell i hovedrollene og basert på Honoré de Balzacs roman La Duchesse de Langeais fra 1834.
 
Filmen ble vurdert for norsk sensur 01.02.1923.

## Medvirkende
*Norma Talmadge - Duchesse de Langeais
*Adolphe Menjou - Duc de Langeais
*Wedgwood Nowell - Marquis de Ronquerolles
*Conway Tearle - General de Montriveau
*Rosemary Theby - Madame de Serizy
*Kate Lester - Princess de Vlamont-Chaurray
*Tom Ricketts - Vidame de Pameir
*Otis Harlan - Abbe Conrand
*Irving Cummings - Count de Marsay

## Referanser


## Eksterne lenker
*
US Open 2018 (tennis)

**US Open 2018** var en tennisturnering som spilles utendørs på hardcourt. Det var den 138. utgaven av US Open og den fjerde Grand Slam-turneringen i 2018. Den ble spilt på USTA Billie Jean King National Tennis Center i New York i USA i perioden 27. august til 9. september 2018.

## Resultater
### Singel menn

### Singel kvinner

### Dobbel menn

### Dobbel kvinner

### Mixed double

## Rullestoltennis

Det ble spilt singel og dobbel i tre klasser; menn, kvinner, og *quad* (for spillere med nedsatt funksjon i armene, *quadruplegia* eller *tetraplegi*).

### Singel menn

### Singel kvinner

### Singel quad

#### Gruppespill

#### Finale

Dylan Alcott (Australia) slo David Wagner (USA) 7–5, 6–2.

### Dobbel menn

### Dobbel kvinner

### Dobbel quad

Andrew Lapthorne (Storbritannia) og David Wagner (USA) slo Dylan Alcott (Australia) og Bryan Barten (USA) 3–6, 6–0, 10–4 (super-tie-break) i finalen.

## Referanser


## Noter



## Eksterne lenker
*
…Famous Last Words…

***…Famous Last Words…*** er Supertramps syvende studioalbum, utgitt i 1982.
## Sporliste
Alle sangene er kreditert Rick Davies og Roger Hodgson. Nedenfor er den faktiske komponist og førstevokalist angitt.

# «Crazy» (4.44) 
# «Put On Your Old Brown Shoes» (4.22) 
# «It's Raining Again» (4.24) 
# «Bonnie» (5.37) 
# «Know Who You Are» (4.59) 
# «My Kind of Lady» (5.15) 
# «C'est le bon» (5.32) 
# «Waiting So Long» (6.35) 
# «Don't Leave Me Now» (6.24) 

## Eksterne lenker
*
Habberstad

**Habberstad** eller **Habbarstad** kan vise til:

* Habbarstad (Eidsvoll), gård i Eidsvoll
* Habbarstad (Ullensaker), gård i Ullensaker
* Habberstad (selskap), et norsk konsulentselskap
Habbarstad (Eidsvoll)

**Habbarstad** eller **Habberstad** er et sted og en tidligere gård i Eidsvoll kommune i Akershus. Gården ble ryddet før 1600 med matrikkelnummer 174, 175 og 176, og ligger nord for Sander. En del av gården har vært kirkested.

Habbarstad har ikke særlig god jord og var ikke blant de første stedene som ble ryddet, noe som kan ha vært årsaken til at kirken har gitt det opp. Det første som ble ryddet, var *Lygin*, tingfredstedet på grensa til Rønsen i vest. Senere kom det altså til kirkested med hovedgård.

## Habbarstad Nedre
Matrikkelgård nr. 175 var fullgård i 1577 og sikkert også i gammelnorsk tid. Habbarstad Nedre var prestegard i gammelnorsk tid.

## Vestgarn Habbarstad
Vestgarn ble solgt i 1925 til Eidsvoll kommune for 25000 kr. Fra da av ble gården brukt som lærerjord for Habbarstad skole. Lærer Øyvind Larsen Askheim fra Okarn Askjum f. 1897 og hans kone Olga Olsdtr. Røkholt fra Søstun Sanner bodde der i en årrekke. Olga og Øyvind var søskenbarn av Røkholt - Venger ætten.

## Referanser


## Litteratur
*Andreas Holmsen: Eidsvoll Bygds Historie. Gårdshistorie Bind I.
Paris (Supertramp-album)

***Paris*** er et dobbelt konsertalbum utgitt av Supertramp i 1980. Størstedelen av albumet ble innspilt 29. november 1979 i Pavillion de Paris i Paris som en del av gruppens *Breakfast in America*-turné.

## Sporliste

# «School» (5.21)
# «Ain´t Nobody But Me» (5.00)
# «The Logical Song» (3.42)
# «Bloody Well Right» (6.11)
# «Breakfast in America» (2.39)
# «You Started Laughing» (3.52)
# «Hide in Your Shell» (6.38)
# «From Now On» (6.45)
# «Dreamer» (3.16)
# «Rudy» (7.21)
# «A Soapbox Opera» (4.42)
# «Asylum» (6.41)
# «Take The Long Way Home» (4.39)
# «Fool´s Overture» (10.15)
# «Two of Us» (1.27)
# «Crime Of The Century» (6.15)

Alle låtene er skrevet av Rick Davies og Roger Hodgson.

## Eksterne lenker
*
Mahāvyutpatti

***Mahāvyutpatti*** (sanskrit; devanāgarī: महाव्युत्पत्ति) er en tibetansk ordbok. Tittelen på sanskrit er sammensatt av ordene *mahā* (महत् eller महा) som betyr «stor», og *vyutpatti* (व्युत्पत्ति), som betyr vitenskap, dannelsen av ord eller etymologi. 

Den tibetanske tittelen er བྱེ་བྲག་ཏུ་རྟོགས་པར་བྱེད་པ་ཆེན་པོ; i wylietranslitterasjon er dette *bye-brag-tu rtogs-par byed-pa chen-po*. Dette kan oversettes med *Det store bind av presis forståelse* eller *essensiell etymologi*.

Teksten ble samlet under regjeringstiden til Sadnalegs (800–815 e.Kr.); og noe ble samlet på slutten av 700-tallet.

Dette ga en ordbok som inneholdt tusener av navn på sanskrit og tibetansk; originalen inneholdt 9&nbsp;565 leksikalske ord fordelt på 277 kapitler. Dette gjør den til den tidligst kjente tospråklige ordbok med substans.

Ordboken ble brukt som et middel til oversettelse av standardiserte buddhistiske tekster til tibetansk. 

Ordboken befinner seg i Dergè Tengyur fra 1737&ndash;1744. Den befinner seg i seksjonen «tradisjonelle vitenskaper og kunst» (Toh. 4269-4464) i underseksjonen «diverse verker» (བསྟན་བཅོས་སྣ་ཚོགས། · bstan bcos sna tshogs/, Toh. 4346-4464) og i underseksjonen «avhandlinger av tidlige tibetanske lærde»
(བོད་ཀྱི་མཁས་པ་རྣམས་ཀྱིས་མཛས་པའི་བསྟན་བཅོས། ·
bod kyi mkhas pa rnams kyis mdzas pa'i bstan bcos/, Toh. 4346-3276). Der er den tekst nr Toh. 4346. 

Padmakara Translation Group har påtatt seg oppgaven å oversette hele Kangyur og Tengyur til engelsk. Den 2. februar 2026 var oversettelsen av ordboken ennå ikke påbegynt.

## Referanser
Stevns kommune (1970–2006)

**Stevns kommune** var en kommune i Storstrøms amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen slått sammen med Vallø kommune i Roskilde amt til den nye Stevns kommune i nye Region Sjælland.

## Borgermestre
* Lars P. Asserhøj (V) 2002–2006
* Gina Øbakke (S) 1990–2001
* Arne Ebdrup (KF) 1978–1989
* Knud Ravnshøj (V) 1977–1978
* Frede Christoffersen (V) 1970–1977

## Referanser
Dagfinn Olsen

**Dagfinn Henrik Olsen** (født 1966) er en norsk politiker (FrP). Han kommer fra Lødingen i Nordland.

Han var første vararepresentant for Nordland på Stortinget i perioden 2013–2017, og det samme i perioden 2017–2021. Fra 31. august 2018 til 18. desember 2019 var han fast møtende vara for olje- og energiminister Kjell-Børge Freiberg.

Han ble valgt som stortingsrepresentant for Nordland på Stortinget ved stortingsvalget 2021.

Olsen er utdannet sjøkaptein 1989 og er statslos for Kystverket fra 2005.

## Referanser


## Eksterne lenker
*
Silence

**Silence** kan vise til:

* ''Silence'' (album), et album fra 2001 med det finske power metal-bandet Sonata Arctica
* ''Silence'' (film), en amerikansk film fra 2016 regissert av Martin Scorsese
* Silence-Lotto, et tidligere belgisk sykkellag
* Silence (klatrerute), en klatrerute i Flatanger

## Se også
* Stillhet
* *[[Taus himmel]]*
Eltel Networks

**Eltel Networks AS** er en del av det internasjonale konsernet Eltel som har hovedkontor i Stockholm. Serviceporteføljen består av ulike produkter og tjenester for utvikling og vedlikehold av infrastruktur. ELTELs kjernekompetanseene er innen elektro og telecom.

## Portefølje
ELTEL ser seg som en fullstendige leverandør av produkter og tjenester for bygging og vedlikehold av infrastrukturer.

### Kommunikasjon
* Bygging av sentrale nettverkselementer med MSC, HLR, MGW, RNC, BSC
* Installasjon, igangkjøring og integrering av basestasjoner
* Stål og antenne konstruksjon
* Strukturert kabling innen fiberoptikk og kobberteknologi
* Installasjon av overvåkingssystemer og adgangskontroll, samt sikkerhetsteknologi og brannalarmsystemer
* Installasjon av WLAN 
* Leveranse av bredbånd
* Installasjon av lavspenningssystemer
* Installasjon av komplette fiberoptiske nettverk(FTTx)

### Kraft
* Nettverksintegrasjon av fiberoptiske kabler
* Prosjektering og installasjon av høy- og mellomspenningsstasjoner
* Systemanalyse for kraftledninger og stasjoner
* Statisk beregning, design og inspeksjon av stålkonstruksjoner
* Analyse av mulige kraftforhøyelser i kraftoverføringssystemer
* Bytte av glass og langstangsisolatorer
* Austausch von LWL-Erdseilen
* Vedlikehold av lav-, mellom- og høyspenningsnett
* Forebyggende og planlagt vedlikehold
* Feilsøking
* AMS - Målerbytte

## Eksterne lenker
*Hjemmeside
Kristiansandsregionen brann og redning

**Kristiansandsregionen brann og redning IKS** (forkortet **KBR**) er en interkommunal brann- og redningstjeneste i Kristiansandregionen. Det interkommunale brannvesenet ble grunnlagt i 2009.  Det første frivillige bannvesenet i Kristiansand ble stiftet i 1709.  Kristiansandsregionen brann og redning IKS dekker et areal på til sammen 1.891 km² og har ansvaret for over 140.000 innbyggere. KBR arbeider med forebygging, har egen feieravdeling, er tilknyttet varslingssentralen 110 Agder og rykker ut på melding om brann, ulykke, truende drukning og akutt forurensing. Hovedbrannstasjon er Kristiansand brannstasjon.  Det er følgende brannstasjoner i Kristiansandsregionen:

## Referanser


## Eksterne lenker
* Offisielt nettsted
* 110 Agder
Gatens adel

***Gatens adel*** (originaltittel: ***The Lady***) er en amerikansk stumfilm fra 1925 regissert av Frank Borzage, med Norma Talmadge og Wallace MacDonald i hovedrollene.
 
Filmen ble vurdert for norsk sensur 15.04.1924.

## Handling
En ung kvinne gifter seg med den snobbete sønnen til en velstående britisk aristokrat. Men den nye ektemannen hennes mister snart de få pengene han har igjen, fordi han gambler for mye ved forskjellige kasinoer. Ektemannen hennes dør kort tid senere, og etterlater den unge kvinnen helt uten penger - og med ansvaret for deres lille sønn.

Når hennes tidligere svigerfar forsøker å få omsorgen over spedbarnet, etterlater hun i stedet sønnen sin sammen med et par som hun stoler på. Men når hun senere forsøker å finne igjen sønnen sin, opplever hun flere komplikasjoner.

## Medvirkende
* Norma Talmadge - Polly Pearl
* Brandon Hurst - St. Aubyns Sr
* Wallace MacDonald - Leonard St. Aubyns
* Paulette Duval - Madame Adrienne Catellier
* Emily Fitzroy - Madame Blanche

## Referanser


## Eksterne lenker
*
Margareta Niculescu

**Margareta Niculescu** (født 4. januar 1926 i Iași, Romania, død 19. august 2018 i Charleville-Mézières i Frankrike) var en rumensk figurteaterkunstner, teaterregissør, teatersjef, pedagog, fagbokforfatter, tidsskriftsgrunnlegger og tidligere president for Union Internationale de la Marionnette (UNIMA).

Etter at det rumenske kommunistpartiet hadde styrtet Romanias kongehus, ønsket de nye makthaverne å bygge opp nye kulturinstitusjoner i landet. Niculescu hadde på denne tiden allerede fattet interesse for dukketeater som kunstform, etter å ha kommet i kontakt med et dukketeaterkompani som hadde ambisjoner om å vise forestillinger av samme høye kvalitet som en "vanlig" teaterproduksjon. Dukketeater hadde ellers ikke noen spesielt høy status i Romania, og ble ikke ansett som noen egen profesjon eller som en scenekunstform på linje med for eksempel skuespillerteater. Niculescu ble student ved Institutt for Teater og Filmkunst i București. Hun ble også kontaktet av myndighetene, som ba henne om å bidra til å bygge opp et statlig, profesjonelt dukketeater. Bare 23 år gammel ble hun i 1949 ansatt som teatersjef i det statlige dukketeateret Teatrul Tandarica. Hun forble i denne stillingen frem til 1986, og ble toneangivende i utviklingen av dukketeateret som kunstform, ikke bare i Romania, men i internasjonal målestokk.

Hun bidro også direkte til å utvikle norsk dukketeater. I 1970-åtalletrene regisserte hun blant annet *[[Østenfor sol og vestenfor måne]]* og *[[Peer Gynt]]* for Riksteatrets dukketeater, og senere var hun regissør for H.C. Andersens *Snødronninga* på Det Norske Teatret. Utover på 1980-tallet ble hun hentet tilbake som regissør for flere norske dukketeaterproduksjoner på Det Norske Teatret og Riksteateret.

Foruten å engasjere seg i UNIMAs rumenske avdeling, ble hun aktiv i ledelsen av UNIMA internasjonalt. Hun var medlem av organisasjonens Eksekutiv-komité fra 1957 til 2000, da hun ble valgt til president for UNIMAs hovedorganisasjon. Hun satt som UNIMAs øverste valgte leder frem til 2004, og ble deretter utnevnt til både ærespresident i UNIMA og leder for organisasjonens "Publication Commission".

Margareta Niculescu var opptatt av god skolering av dukketeaterfagets utøvere. Sammen med Jacques Felix etablerte hun i 1981 Institut International de la Marionnette (IIM), som hun selv ble leder for i 1985. I 1987 etablerte hun École Nationale Supérieure des Arts de la Marionnette (ESNAM; det treårige figurteaterstudiet i Charleville-Méznières). I tillegg var hun grunnleggeren av to fagtidsskrifter ("Puck" og "E pur si muove – La marionnette d'aujourd'hui"), og bidro som skribent også til en rekke andre publikasjoner.

## Bibliografi (utvalg)

* *Puppentheater der Welt; zeitgenössisches Puppenspiel in Wort und Bild*, Henschelverlag Kunst und Gesellschaft, Berlin (1965), 236 s.

## Referanser
583 f.Kr.

## Begivenheter
*

## Dødsfall
*Arkesilaos I av Kyrene, den andre greske konge av Kyrenaika i Nord-Afrika (fødselsår ukjent)
Zabit Magomedsjaripov

**Zabit Akhmedovitsj Magomedsjaripov** (russisk skrivemåte: Забит Ахмедович Магомедшарипов, engelsk skrivemåte: *Zabit Akhmedovich Magomedsharipov*), (født 1. mars 1991 i Khasavjurt i Republikken Dagestan, Russland) er en russisk MMA-utøver av avarisk opphav som siden 2017 har vært under kontrakt med UFC, der han stiller i vektklassen fjærvekt.

Da Magomedsjaripov signerte for UFC i 2017 var han regjerende mester i fjærvekt i den russiske MMA-organisasjonen ACB, der han hadde vunnet alle sine seks kamper i første runde. Etter kort tid i UFC ble han lansert av velkjente trenere og treningspartnere som en fremtidig tittelholder i UFC. Til tross for at Magomedsjaripov da var et relativt ubeskrevet blad uttalte den velrespekterte treneren Mark Henry at han allerede var klar for å utfordre de aller beste i fjærvektsdivisjonen. Magomedsjaripov omtales som en komplett MMA-utøver med sterk innstilling og et imponerende ferdighetsregister både stående og på bakken. Etter tapet mot ham mot slutten av 2017 uttalte Sheymon Moraes at Magomedsjaripov måtte tilegne seg større kraft i slagene for å kunne ta steget opp blant de aller beste fjærvekterne.

Etter å ha beseiret Calvin Kattar på poeng ga han uttrykk for at tiden er inne for kamp om tittelbeltet.

## MMA-resultater

## Referanser




## Eksterne lenker
*
Aufstehen

**Aufstehen** (norsk: *stå opp*) er en politisk organisasjon i Tyskland etablert 4. september 2018 av blant andre Sahra Wagenknecht, medlem av Forbundsdagen for partiet Die Linke.  Det dreier seg ifølge organisasjonen selv ikke om et parti, men om en utenomparlamentarisk samlingsbevegelse på venstresiden. *Aufstehen* retter seg mot sympatisører til SPD, Die Linke og Bündnis 90/Die Grünen. Det sammenliknet seg ved etableringen med det franske La France Insoumise, ledet av Jean-Luc Mélenchon. Den franske organisasjonen kan i motsetning til *Aufstehen* stille lister ved valg.

## Referanser

## Eksterne lenker
*
Takele Nigate

**Takele Nigate** (født 2. oktober 1999) er en etiopisk friidrettsutøver som konkurrerer på 3000 meter hinder. Hans fremste meritt til nå er gull ved U20-VM i friidrett 2018.

## Idrettskarriere
### 2017
Nigate kom på sjetteplass på 3000 meter hinder under FBK Games, med ny personlig rekord på 8:20,76. I slutten av juni vant han 3000 meter hinder under U20-afrikamesterskapet i friidrett 2017 i Tlemcen i Algerie, foran sin landsmann Tesfaye Deriba og Nickson Kiplagat fra Kenya. 

### 2018
Han kom på andreplass på 3000 meter hinder under det etiopiske U20-mesterskapet i friidrett 2018, bak Getnet Wale.

Under U20-VM i friidrett 2018 vant han 3000 meter hinder, med tiden 8:25,35, fire hundredeler foran Leonard Kipkemoi Bett fra Kenya.

## Referanser


## Eksterne lenker
*
Roskilde kommune (1970–2006)

**Roskilde kommune** var en kommune i Roskilde amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen slått sammen med Gundsø kommune og Ramsø kommune til den nye Roskilde kommune i nye Region Sjælland.

## Referanser
Øystein Slette

**Øystein Slette** (født 1973) er en norsk lærer og lokalpolitiker for Arbeiderpartiet. Han ble ordfører i Enebakk kommune i Akershus i oktober 2015. Slette kommer fra Slette gård på Hammeren i Enebakk. Han ble valgt inn i kommunestyret i 2007 og var ordførerkandidat ved valget i 2011. Fra 2009 til 2017 var han leder for Enebakk Arbeiderparti.

Han har studert historie og statsvitenskap ved UiO og har hatt studieopphold ved Université de Lausanne (1997–98) og ved Universtiy of Kent (2000–2001). Han har praktisk-pedagogisk utdanning ved UiO (2008–09).

Han har arbeidet ved Norges delegasjonen til EU, Aker Solutions og som lærer ved Enebakk ungdomsskole.

## Referanser
Satish Chandra

**Satish Chandra** (1922–2017) var en indisk historiker som spesialiserte seg på middelalderens indiske historie. 
Chandra studerte ved Allahabad-universitetet, hvor han tok sin B.A. (1942), M.A. (1944) og D.Phil (1948) under R.P. Tripathi. Hans doktoravhandling var om partier og politikk i det 18. århundres India.

## Referanser